ระเบียบคณะกรรมการข้าราชการฝ่ายศาลปกครอง

ว่าด้วยรถราชการ (ฉบับที่ ๔)

พ.ศ. ๒๕๕๑

 

 โดยที่เห็นสมควรแก้ไขเพิ่มเติมระเบียบคณะกรรมการข้าราชการฝ่ายศาลปกครองว่าด้วยรถราชการ พ.ศ. ๒๕๔๔ เพื่อให้มีความเหมาะสมมากยิ่งขึ้น

 อาศัยอํานาจตามความในมาตรา ๘๔ วรรคหนึ่ง (๑๒) แห่งพระราชบัญญัติจัดตั้งศาลปกครองและ  
วิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้  


 ข้อ ๑ ระเบียบนี้เรียกว่า “ระเบียบคณะกรรมการข้าราชการฝ่ายศาลปกครองว่าด้วยรถราชการ (ฉบับที่ ๔) พ.ศ. ๒๕๕๑”

 ข้อ ๒[[1]](#footnote-1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ข้อ ๓ ให้เพิ่มความต่อไปนี้เป็นบทนิยามต่อจากบทนิยามคําว่า “วัสดุที่ใช้ในการบํารุงรักษา”   
ในข้อ ๓ ของระเบียบคณะกรรมการข้าราชการฝ่ายศาลปกครอง ว่าด้วยรถราชการ พ.ศ. ๒๕๔๔ 

 “ค่าตอบแทนเหมาจ่ายแทนการจัดหารถประจําตําแหน่ง” หมายความว่า เงินที่จ่ายตอบแทนเหมาจ่ายแทนการจัดหารถประจําตําแหน่งให้แก่บุคคลที่มีสิทธิได้รถประจําตําแหน่งตามบัญชีค่าตอบแทนเหมาจ่าย  
แทนการจัดหารถประจําตําแหน่งท้ายระเบียบนี้

 ข้อ ๔ ให้ยกเลิกความในข้อ ๑๒ ของระเบียบคณะกรรมการข้าราชการฝ่ายศาลปกครอง ว่าด้วย  
รถราชการ พ.ศ. ๒๕๔๔ และให้ใช้ความต่อไปนี้แทน

 “ข้อ ๑๒ บุคคลที่สํานักงานจะจัดรถประจําตําแหน่งให้ ได้แก่ ประธานศาลปกครองสูงสุด   
รองประธานศาลปกครองสูงสุด ตุลาการหัวหน้าคณะศาลปกครองสูงสุด ตุลาการศาลปกครองสูงสุด อธิบดี  
ศาลปกครองชั้นต้น รองอธิบดีศาลปกครองชั้นต้น ตุลาการหัวหน้าคณะศาลปกครองชั้นต้น ตุลาการ  
ศาลปกครองชั้นต้นที่ได้รับเงินเดือนตั้งแต่ชั้นสองขึ้นไป เลขาธิการ และรองเลขาธิการ โดยให้มีได้  
ตําแหน่งละหนึ่งคัน”

 ข้อ ๕ ให้เพิ่มความต่อไปนี้เป็นหมวด ๔ กับข้อ ๒๙ ข้อ ๓๐ ข้อ ๓๑ และข้อ ๓๒ ของระเบียบคณะกรรมการข้าราชการฝ่ายศาลปกครอง ว่าด้วยรถราชการ พ.ศ. ๒๕๔๔

“หมวด ๔

ค่าตอบแทนเหมาจ่ายแทนการจัดหารถประจําตําแหน่ง

 ข้อ ๒๙ บุคคลที่มีสิทธิได้รับค่าตอบแทนเหมาจ่ายแทนการจัดหารถประจําตําแหน่งให้เป็นไป  
ตามบัญชีค่าตอบแทนเหมาจ่ายแทนการจัดหารถประจําตําแหน่งท้ายระเบียบนี้ และจะต้องไม่มีรถประจําตําแหน่งตามข้อ ๑๒ โดยการซื้อหรือเช่า ทั้งนี้ การจ่ายค่าตอบแทนเหมาจ่ายแทนการจัดหารถประจําตําแหน่งตามระเบียบนี้ ให้มีผลบังคับเมื่อสํานักงานได้รับการจัดสรรงบประมาณ

 วิธีการเบิกจ่ายค่าตอบแทนเหมาจ่ายแทนการจัดหารถประจําตําแหน่งให้นําหลักเกณฑ์และวิธีการ  
จ่ายเงินเดือนข้าราชการมาใช้บังคับโดยอนุโลม ทั้งนี้ กรณีมีการย้ายไปดํารงตําแหน่งที่สํานักงาน  
จัดรถประจําตําแหน่งให้ตามข้อ ๑๒ ให้สํานักงานระงับการเบิกจ่ายค่าตอบแทนเหมาจ่ายแทนการจัดหา  
รถประจําตําแหน่ง ตั้งแต่วันที่ส่งมอบงานหรือวันที่เดินทางไปรับตําแหน่งตามปกติ โดยระยะเวลาของการเลื่อนหรือผัดการเดินทางไม่เป็นเหตุให้เบิกจ่ายค่าตอบแทนเหมาจ่ายแทนการจัดหารถประจําตําแหน่งในช่วงเวลาดังกล่าวได้

 ข้อ ๓๐ ให้บุคคลที่ได้รับค่าตอบแทนเหมาจ่ายแทนการจัดหารถประจําตําแหน่ง จัดหารถส่วนตัว  
มาใช้ในการปฏิบัติราชการในตําแหน่งหน้าที่หรือที่ได้รับมอบหมายโดยชอบหรืองานที่เกี่ยวเนื่องโดยตรงกับงานในตําแหน่งหน้าที่ หรือฐานะที่ดํารงตําแหน่งนั้น รวมตลอดถึงการใช้เพื่อเดินทางไปกลับระหว่างที่พักและสถานที่ปฏิบัติงาน และเพื่อการอื่นที่จําเป็นและเหมาะสมแก่การดํารงตําแหน่งหน้าที่ของตนในทางราชการและสังคม

 ข้อ ๓๑ กรณีบุคคลที่มีสิทธิได้รับค่าตอบแทนเหมาจ่ายแทนการจัดหารถประจําตําแหน่งได้รับอนุมัติให้เดินทางไปราชการชั่วคราว ให้บุคคลดังกล่าวมีสิทธิเบิกค่าใช้จ่ายในการเดินทางไปราชการได้ตามระเบียบของทางราชการ

 ข้อ ๓๒ ภายใต้บังคับข้อ ๒๑ บุคคลที่มีสิทธิได้รับค่าตอบแทนเหมาจ่ายแทนการจัดหารถประจําตําแหน่ง จะนํารถราชการไปใช้มิได้ หากนําไปใช้ให้ถือเป็นความผิดวินัยอย่างร้ายแรง และหมดสิทธิเบิกจ่าย  
ค่าทดแทนเหมาจ่ายแทนการจัดหารถประจําตําแหน่ง เว้นแต่การเดินทางไปเป็นหมู่คณะเพื่อการที่จําเป็น  
และเหมาะสมแก่การดํารงตําแหน่งหน้าที่ในหมู่ข้าราชการและเพื่อสังคม”

 ประกาศ ณ วันที่ ๑๑ มกราคม พ.ศ. ๒๕๕๑

 อักขราทร จุฬารัตน

 ประธานศาลปกครองสูงสุด

ประธานกรรมการข้าราชการฝ่ายศาลปกครอง

------------------------------------------------

นางสาวนริศรา แสนวงค์/จัดทํา

นางวรรณพร สุฐาปัญณกุล/ตรวจ

นางสาวพิมพนัส สายสุด รกน. ผอ.กลุ่ม ขก.

วันที่ ๒ มีนาคม ๒๕๖๔

**บัญชีคาตอบแทนเหมาจายแทนการจัดหารถประจําตําแหนง**



|  |  |  |
| --- | --- | --- |
| **ลําดับ** | **ตําแหนง** | **อัตราคาตอบแทน****บาท/เดือน/คน** |
| ๑ ๒ | ตุลาการหัวหนาคณะศาลปกครองชั้นตน ตุลาการศาลปกครองชั้นต้นที่ไดรับเงินเดือนตั้งแตชั้น ๒ ขึ้นไป | ๔๑,๐๐๐ ๔๑,๐๐๐ |

1. ราชกิจจานุเบกษา เล่ม ๑๒๕/ตอนที่ ๒๙ ก/หน้า ๑๑๖/๖ กุมภาพันธ์ ๒๕๕๑ [↑](#footnote-ref-1)